Publication: Magyar Közlöny
Issue: MK-1999-9 (Year: 1999, Number: 9)
Era: 1990-2004
Section: [7/b. számú melléklet a 42/1996. (XII. 28.) PM rendelethez]
Paragraph Index: 1277

3. Az űrlap adatai 3.1. Fejezet száma, neve: A Magyar Köztársaság tárgyévi költségvetéséről szóló törvényben (a továbbiakban: költségvetési törvény) található fejezetszám és megnevezés. 3.2. Lapszám: Amennyiben az előrehozások feltüntetésére a lapon található sorok száma nem elegendő, az adott lap sorszámát kell feltüntetni a lapon. 3.3. Sorszám: A három pozíció az engedélyezett eltéréssel érintett kincstári ügyfelek sorszámozására szolgál. 3.4. Intézmény (fejezeti kezelésű előirányzat) megnevezése: 32 pozícióban a kincstári költségvetéssel rendelkező (önállóan vagy részben önállóan gazdálkodó) számlatulajdonos, fejezeti kezelésű előirányzatok címbe beépült, volt alapok esetében a költségvetési törvénynek megfelelő elnevezés szerepel. 1999/9. szám 3.5. Előirányzat-felhasználási keret számlaszáma: 24 pozícióban a kincstári ügyfél előirányzat-felhasználási keret számlájának számát tartalmazza. 3.6. Az űrlapon a 12 hónapnak megfelelő oszlopba az időarányos havi ütemezéstől eltérően folyósítandó előirányzat-felhasználási keret eltérés kiutalásának és visszapótlásának ütemezését havi bontásban az eltérés jellegének megfelelő (előrehozásnál +, visszapótlásnál —) előjel feltüntetésével ezer forintban kell beírni.

Source: https://magyarkozlony.hu/hivatalos-lapok/a37671c3b52f7e18169555dbe9e5f17ee4c663d2/dokumentumok/5a6095e17a9e3dd2ad0b0c6063e041834e1d7c07/letoltes